1. sz. melléklet a /2013. sz. Képv. test. határozathoz


ALAPÍTÓ OKIRAT

(módosításokkal egységes szerkezetbe foglalva)

Kiskőrös Város Önkormányzat Képviselő-testülete az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. Korm. rendelet 5. § (1)-(2) bekezdése szerinti tartalommal az alábbi alapító okiratot adja ki:

A költségvetési szerv:
1. Neve: 



                Egészségügyi és Gyermekjóléti Intézmény

    Székhelye: 
6200 Kiskőrös, Árpád u. 8. 

2. Telephelyek címe, megnevezése: 
a) 6200 Kiskőrös, Árpád u. 4. 



b) 6200 Kiskőrös, Árpád u. 6.


c) 6200 Kiskőrös, Kossuth u. 6.

3. Az alapításáról rendelkező jogszabály teljes megjelölése: - 

4. Közfeladata:

Az egészségügyről szóló 1997. évi CLIV. törvényben, valamint más jogszabályokban meghatározott egészségügyi alapellátás, a gyermekek védelméről és a gyámügyi igazgatásról szóló 1997. évi XXXI. törvényben meghatározott gyermekjóléti alapellátása. 
5. Alaptevékenysége:
Az Egészségügyi és Gyermekjóléti Intézmény ellátja az egészségügyről szóló 1997. évi CLIV. törvényben és a gyermekek védelméről és a gyámügyi igazgatásról szóló 1997. évi XXXI. törvény és a vonatkozó egyéb jogszabályokban a számára meghatározott feladatokat.

6. Államháztartási szakágazati besorolása:

862100 Általános járóbeteg-ellátás 
7. Az alaptevékenységek szakfeladat rend szerinti besorolása:

811000 Építményüzemeltetés
· az építményen belül végzett összetett kombinált kisegítő szolgáltatás (belső takarítást, a kisebb javítást, a karbantartás, a szemételszállítás)
862301 Fogorvosi alapellátás
- a települési önkormányzat által az egészségügyi alapellátás körében megszervezett fogorvosi alapellátással kapcsolatos bevételeket és kiadásokat.
869041 Család- és nővédelmi egészségügyi gondozás
- a gyermekvállalás optimális körülményeinek elősegítése céljából az anya fogamzás előtti gondozása, a genetikai tanácsadás, a termékenységi ciklus alatti gondozás, a családtervezési ismeretek és a fogamzásgátló módszerek megismertetése, valamint a nők fokozott védelméhez szükséges összetett megelőzési tevékenység, egészségvédelem, illetve a 0-6 éves korú gyermekek gondozása

869042 Ifjúság-egészségügyi gondozás
- a kiskorúak harmonikus testi és lelki fejlődését elősegítő egészségnevelés, szűrővizsgálatok, védőoltások, a beiskolázás előtti vizsgálatok 
879017 Helyettes szülőnél elhelyezettek ellátása

- a helyettes szülő a kiskorú gyermeket - átmeneti időre - otthonába fogadja, gondoskodik teljes körű ellátásról
889101 Bölcsődei ellátás

- családban nevelhető 3 éven aluli, egészséges, illetve igény esetén legfeljebb 5 fő speciális nevelési igényű kisgyermek napközbeni ellátása, szakszerű gondozása, nevelése

889201 Gyermekjóléti szolgáltatás

- alapellátás keretében a gyermek testi, értelmi, érzelmi és erkölcsi fejlődésének, jólétének, a családban történő nevelésének elősegítése, a veszélyeztetettség megelőzése és a kialakult veszélyeztetettség megszüntetése, valamint a gyermek családjából történő kiemelésének a megelőzése

890441 Rövid időtartamú közfoglalkoztatás
- a bérpótló juttatásra jogosult személy 2-4 hónap időtartamra szóló, határozott idejű munkaviszony keretében, napi négy órás munkaidőben történő - külön kormányrendelet alapján szervezett - foglalkoztatásával kapcsolatos bevételeket és kiadásokat.
890442 Foglalkoztatást helyettesítő támogatásra jogosultak hosszabb időtartamú közfoglalkoztatása 
- a bérpótló juttatásra jogosult személy 2-12 hónap időtartamra szóló, határozott idejű munkaviszony keretében, napi 6-8 órás munkaidőben történő - külön kormányrendelet alapján szervezett - foglalkoztatásával kapcsolatos bevételeket és kiadásokat.
890443 Egyéb közfoglalkoztatás 
- a hosszabb időtartamú közfoglalkoztatás támogatása, vagy országos közfoglalkoztatási program támogatása keretében - külön kormányrendelet alapján - szervezett, a bérpótló juttatásra nem jogosultak legfeljebb 12 hónapig történő foglalkoztatásával kapcsolatos bevételeket és kiadásokat.
8. Illetékessége, működési köre:  

Kiskőrös vonzáskörzete területén az alapító okiratban meghatározott feladatok ellátása. 
9. Irányító szervének neve, székhelye: 
Kiskőrös Város Önkormányzat Képviselő-testülete  

6200 Kiskőrös, Petőfi Sándor tér 1. 
10.Gazdálkodási besorolása:

Önállóan működő költségvetési szerv

11. A költségvetési szerv jogutódlása:

A költségvetési szerv jogutódja a 2011. június 30. napján beolvadással megszűnt alábbi költségvetési szervnek: Humán Szolgáltató Központ, 6200 Kiskőrös, Kossuth L. u. 27.

12. Vezetőjének megbízási rendje:
Vezetője az igazgató, akit a Képviselő-testület – pályázat alapján – határozott időre bíz meg. 
Foglalkoztatási jogviszonyára a közalkalmazottak jogállásáról szóló 1992. évi XXXIII. törvény vonatkozik.
13. Foglalkoztatottjaira vonatkozó foglalkoztatási jogviszonyok megjelölése: 

A munka törvénykönyvéről szóló 2012. évi I. törvény 
A közalkalmazottak jogállásáról szóló 1992. évi XXXIII. törvény 
A polgári törvénykönyvről szóló 1959. évi IV. törvény 
14. Gazdálkodási feladatokat ellátó önállóan működő és gazdálkodó szerv megjelölése:

Kiskőrösi Polgármesteri Hivatal 

6200 Kiskőrös, Petőfi Sándor tér 1. 
Kiskőrös, 2013. február 20.
Záradék

Jelen alapító okirat 2013. május 1. napján lép hatályba, ezzel egyidejűleg az Egészségügyi és Gyermekjóléti Intézmény számú 2012. január 18. napján kelt egységes szerkezetű alapító okirat hatályát veszti. 

Az alapító okiratot Kiskőrös Város Önkormányzat Képviselő-testülete a   /2013. számú határozatával hagyta jóvá.
P.H.


      Domonyi László 

Dr. Csertő Gyula

        polgármester 

     jegyző

